CELEX: 32021R1814
Language: fi
Date: 2021-10-07 00:00:00
Title: Euroopan keskuspankin asetus (EU) 2021/1814, annettu 7 päivänä lokakuuta 2021, Euroopan keskuspankin valtuuksista määrätä seuraamuksia annetun asetuksen (EY) N:o 2157/1999 muuttamisesta (EKP/2021/46)

15.10.2021   
               
               
                  FI
               
               
                  Euroopan unionin virallinen lehti
               
               
                  L 367/2
               
            
         EUROOPAN KESKUSPANKIN ASETUS (EU) 2021/1814,
         annettu 7 päivänä lokakuuta 2021,
         Euroopan keskuspankin valtuuksista määrätä seuraamuksia annetun asetuksen (EY) N:o 2157/1999 muuttamisesta (EKP/2021/46)
         EUROOPAN KESKUSPANKIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 132 artiklan 3 kohdan,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 34.3 ja 19.1 artiklan,
         ottaa huomioon Euroopan keskuspankin valtuuksista määrätä seuraamuksia 23 päivänä marraskuuta 1998 annetun neuvoston asetuksen (EY) N:o 2532/98 (1) ja erityisesti sen 6 artiklan 2 kohdan,
         sekä katsoo seuraavaa:
         
                     (1)
                  
                  
                     Oikeusvarmuuteen ja avoimuuteen liittyvistä syistä laitosten tulisi saada tieto menetelmistä, joita EKP soveltaa Euroopan keskuspankin asetuksessa (EU) 2021/378 (EKP/2021/1) (2) vahvistettujen vähimmäisvarantovelvoitteiden noudattamatta jättämisestä määrättävien seuraamusten laskentaan.
                  
               
                     (2)
                  
                  
                     Kaava ja menetelmä, joita EKP soveltaa laskiessaan neuvoston asetuksen (EY) N:o 2531/98 (3) 7 artiklan 1 kohdan nojalla seuraamuksia laitokselle, joka kokonaan tai osittain laiminlyö pitää määrättyjä vähimmäisvarantoja, on täsmennetty Euroopan keskuspankin ilmoituksessa vähimmäisvarantovelvoitteen rikkomisesta koituvien seuraamusten määräämisestä (4). Jotta otettaisiin huomioon oikeusvarmuuteen liittyvät syyt ja estettäisiin seuraamusten määräämistä koskevan oikeudellisen kehyksen pirstaloituminen EKP:n toimivaltaan kuuluvilla aloilla, on asianmukaista, että mainittu ilmoitus peruutetaan ja sen sisältö siirretään Euroopan keskuspankin päätökseen (EU) 2021/1815 (EKP/2021/45) (5) asiaankuuluvin osin, ja että viittaukset Euroopan keskuspankin asetuksessa (EY) N:o 2157/1999 (EKP/1999/4) (6) muutetaan vastaavasti.
                  
               
                     (3)
                  
                  
                     Näin ollen asetus (EU) N:o 2157/1999 (EKP/1999/4) olisi vastaavasti muutettava.
                  
               
                     (4)
                  
                  
                     Jotta voidaan varmistaa vähimmäisvarantovaatimusten soveltamista koskevan säännöstön yhdenmukaisuus, on tarpeen, että tätä asetusta sovelletaan samasta päivästä kuin päätöstä (EU) 2021/1815 (EKP/2021/45),
                  
               ON HYVÄKSYNYT TÄMÄN ASETUKSEN:
         
            1 artikla
            Muutokset
            Muutetaan asetus (EY) N:o 2157/1999 (EKP/1999/4) seuraavasti:
            
                        1)
                     
                     
                        korvataan 3 artiklan 1 kohdassa, 11 artiklan 5 kohdassa ja 12 artiklan 1 kohdassa viittaukset ”neuvoston asetukseen” viittauksilla asetukseen (EY) N:o 2532/98;
                     
                  
                        2)
                     
                     
                        korvataan 11 artiklan 1 ja 3 kohdassa viittaukset ”vähimmäisvarannoista annettuun neuvoston asetukseen” viittauksilla asetukseen (EY) N:o 2531/98;
                     
                  
                        3)
                     
                     
                        korvataan 11 artiklan 2 kohta seuraavasti:
                        
                           ”2.   Kun EKP määrää seuraamuksen asetuksen (EY) N:o 2531/98 7 artiklan 1 kohdan mukaisesti, sovellettava seuraamus lasketaan käyttäen Euroopan keskuspankin päätöksessä (EU) 2021/1815 (EKP/2021/45) (*1) täsmennettyä kaavaa ja menetelmää.
                        
                        
                           (*1)  Euroopan keskuspankin päätös (EU) 2021/1815, annettu 7 päivänä lokakuuta 2021, menetelmästä, jota sovelletaan seuraamusten laskentaan vähimmäisvarantojen pitämistä koskevan vaatimuksen ja siihen liittyvien vähimmäisvarantovelvoitteiden noudattamatta jättämisen johdosta (EKP/2021/45) (EUVL L 367, 15.10.2021, s. 4).”"
                        
                     
                  
         
            2 artikla
            Loppusäännökset
            Tämä asetus tulee voimaan 3 päivänä marraskuuta 2021.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa perussopimusten mukaisesti.
            Tehty Frankfurt am Mainissa 7 päivänä lokakuuta 2021.
            
               
                  EKP:n neuvoston puolesta
               
               
                  EKP:n puheenjohtaja
               
               Christine LAGARDE
            
         
         
            (1)  EYVL L 318, 27.11.1998, s. 4.
         
            (2)  Euroopan keskuspankin asetus (EU) 2021/378, annettu 22 päivänä tammikuuta 2021, vähimmäisvarantovelvoitteiden soveltamisesta (EKP/2021/1) (EUVL L 73, 3.3.2021, s. 1).
         
            (3)  Neuvoston asetus (EY) N:o 2531/98, annettu 23 päivänä marraskuuta 1998, Euroopan keskuspankin soveltamista vähimmäisvarannoista (OJ L 318, 27.11.1998, p. 1).
         
            (4)  EUVL C 39, 11.2.2000, s. 3.
         
            (5)  Euroopan keskuspankin päätös (EU) 2021/1815, annettu 7 päivänä lokakuuta 2021, menetelmästä, jota sovelletaan seuraamusten laskentaan vähimmäisvarantojen pitämistä koskevan vaatimuksen ja siihen liittyvien vähimmäisvarantovelvoitteiden noudattamatta jättämisen johdosta (EKP/2021/45) (ks. tämän virallisen lehden sivu 4).
         
            (6)  Euroopan keskuspankin asetus (EY) N:o 2157/1999, annettu 23 päivänä syyskuuta 1999, Euroopan keskuspankin valtuuksista määrätä seuraamuksia (EKP/1999/4) (EYVL L 264, 12.10.1999, s. 21).